b"\n_START_ARTICLE_\nCan Verdura\n_START_SECTION_\nDescripci\xc3\xb3\n_START_PARAGRAPH_\nMasia situada al sud-est del nucli de Sant Iscle de Vallalta, es troba en un cam\xc3\xad paral\xc2\xb7lel al carrer de Francesc Maci\xc3\xa0. La planta original \xc3\xa9s de forma rectangular amb la coberta a dues vessants amb el carener paral\xc2\xb7lel a la fa\xc3\xa7ana. Pel que fa a la fa\xc3\xa7ana aquesta \xc3\xa9s senzilla. A la planta baixa hi ha dues portes d'acc\xc3\xa9s: una al mig que conserva els carreus de pedra i una porta lateral amb l'arc en forma d'arc escarser. A la planta superior trobem un petit balc\xc3\xb3 al mig i una finestra a cada lateral. A aquesta construcci\xc3\xb3 se li han afegit altres cossos adosats, tant a la cara nord com als dos costats."